cyanic-selkie/wikianc huggingface dataset:
আবু বকর
কুরাইশদের নির্যাতন, ৬১৩
ইসলাম প্রচারের প্রথম তিন বছর মুসলিমরা তাদের বিশ্বাস প্রকাশ্যে প্রচার শুরু করে নি। এরপর আল্লাহর তরফ থেকে মুহাম্মাদের (সা.) উপর প্রকাশ্যে ইসলাম প্রচারের নির্দেশ আসলে তিনি তাতে অগ্রসর হন। এরপর মুসলিমদের উপর বিভিন্নভাবে নির্যাতনের ঘটনা ঘটে। আবু বকরও নিগ্রহের স্বীকার হয়েছিলেন।
মক্কায় শেষ বছরসমূহ
৬১৭ খ্রিষ্টাব্দে কুরাইশদের পক্ষ থেকে বনু হাশিম গোত্রকে একঘরে করে রাখা হয়। ফলে তারা মক্কার সামাজিক জীবন থেকে বিচ্ছিন্ন হয়ে পড়েন। এর পূর্বে কিছু মুসলিম আবিসিনিয়ায় হিজরত করেছিলেন।
৬২০ খ্রিষ্টাব্দে মুহাম্মাদের স্ত্রী খাদিজা ও চাচা আবু তালিব মারা যান। এরপর সংঘটিত হওয়া মিরাজের ঘটনা আবু বকর বিনা প্রশ্নে বিশ্বাস করেছিলেন যার কারণে তাকে সিদ্দিক উপাধি দেওয়া হয়।
মদিনায় হিজরত
৬২২ খ্রিষ্টাব্দে মুসলিমরা মদিনায় হিজরত করতে শুরু করে। কয়েকটি দলে এই হিজরত হয়। মুহাম্মাদ সা. ও আবু বকর একই সাথে হিজরত করেন। মুহাম্মাদ  তার কাছে গচ্ছিত মক্কাবাসীর সম্পদ ফিরিয়ে দেওয়ার জন্য আলি ইবনে আবি তালিবকে দায়িত্ব দিয়ে যান। হামলার আশঙ্কায় তারা মদিনামুখী উত্তরের পথ না ধরে দক্ষিণমুখী ইয়েমেনগামী পথ ধরে অগ্রসর হন এবং পাঁচ মাইল দূরে সাওর পর্বতের গুহায় আশ্রয় নেন । আবু বকরের ছেলে আবদুল্লাহ ইবনে আবি বকর এসময় তাদের সাথে রাতে থাকতেন এবং ভোরের পূর্বে মক্কায় ফিরে আসতেন যাতে অন্যদের মনে সন্দেহ সৃষ্টি না হয় । এছাড়াও আবু বকরের এক দাস আমির বিন ফুহাইরাহ পর্বত পর্যন্ত ছাগল চরাতেন যাতে আবদুল্লাহ ইবনে আবু বকরের চলাচলের চিহ্ন মুছে যায়। এছাড়াও তিনি তাদের ছাগলের দুধ পান করাতেন । আবু বকরের মেয়ে আসমা বিনতে আবি বকর তাদের খাবার নেয়ার কাজ করতেন।
হিজরতের সংবাদ জানতে পেরে তাদের ধরার জন্য মক্কা থেকে বিভিন্ন লোক বিভিন্ন দিকে পাঠানো হয়। অণুসন্ধানকারীরা গুহা পর্যন্ত পৌছে গেলে আবু বকর চিন্তিত হয়ে উঠেন। মুহাম্মাদ সা. তাকে অভয় দিয়ে বলেন, এরূপ দুজন সম্পর্কে তোমার কী ধারণা যাদের তৃতীয়জন হলেন আল্লাহ।
এ বিষয়ে কুরআনে উল্লেখ রয়েছে, যদি তোমরা তাকে সাহায্য না কর, (তবে স্মরণ কর) আল্লাহ তাকে সাহায্য করেছিলেন যখন অবিশ্বাসীরা তাকে তাড়িয়ে দিয়েছিল। সে ছিল দুজনের একজন। যখন তারা গুহার মধ্যে ছিল, সে তখন তার সঙ্গীকে বলেছিল, "মন খারাপ করো না, আল্লাহ তো আমাদের সাথেই আছেন"। তারপর আল্লাহ তার উপর প্রশান্তি বর্ষণ করলেন। (সূরা তওবা, আয়াত ৪০)
গুহায় তিনদিন ও তিনরাত অতীবাহিত করার পর তারা দুজন মদিনার দিকে অগ্রসর হন। তারা মদিনার শহরতলী কুবায় পৌঁছে সেখানে কিছু সময় অতীবাহিত করেন। এরপর তারা মদিনায় পৌঁছান।
মদিনার জীবন
মুহাম্মাদ সা. মদিনায় একটি মসজিদ নির্মাণের পরিকল্পনা করেন। এরপর মসজিদে নববী নির্মাণ করা হয়। আবু বকর এর নির্মাণকাজে অংশ নিয়েছিলেন। মুহাম্মাদ সা.  অন্যান্য সাহাবিদের ন্যায় আবু বকরের সাথে খারিজাহ বিন জাইদ আনসারিকে ভ্রাতৃত্বের বন্ধনে আবদ্ধ করেছিলেন।
খারিজাহ বিন জাইদ মদিনার শহরতলী সুনহে থাকতেন। আবু বকরও সেখানে বসতি স্থাপন করেন। আবু বকরের পরিবার মদিনায় চলে আসার পর তিনি মুহাম্মাদের নিকটে একটি বাড়ি কেনেন।
বদর ও উহুদের যুদ্ধ
৬২৪ খ্রিষ্টাব্দে আবু বকর মুসলিম ও কুরাইশদের মধ্যে সংঘটিত প্রথম যুদ্ধ বদরের যুদ্ধে অংশ নেন। তিনি মুহাম্মাদের তাবুর প্রহরার দায়িত্বে ছিলেন। পরের বছর উহুদের যুদ্ধেও তিনি অংশ নিয়েছেন।
ইহুদি গোত্রের সাথে সংঘর্ষ
পরে আবু বকর ইহুদি বনু নাদির গোত্রের বিরুদ্ধে অভিযানে অংশ নিয়েছেন।
খন্দকের যুদ্ধ
৬২৭ সালে তিনি খন্দকের যুদ্ধ এবং পরবর্তী বনু কুরাইজা অভিযানে অংশ নিয়েছেন। খন্দকের যুদ্ধের সময় মুহাম্মাদ সৈনিকদের বেশ কয়েকটি দলে ভাগ করে একেক অংশ রক্ষণাবেক্ষণের দায়িত্ব দিয়েছিলেন। তন্মধ্যে একটি আবু বকরের তত্ত্বাবধানে ছিল। শত্রুরা নানাভাবে পরিখা অতিক্রমের চেষ্টা করলেও আবু বকর তার দায়িত্বপ্রাপ্ত অংশে আক্রমণ ঠেকিয়ে দেন। তার নামে সে অংশে একটি মসজিদ নির্মিত হয় যা মসজিদ-ই-সিদ্দিকি বলে পরিচিতি লাভ করে।
৬২৮ সালে তিনি হুদায়বিয়ার সন্ধিতে অংশ নিয়েছিলেন। তিনি এই সন্ধির অন্যতম সাক্ষী হিসেবে স্বাক্ষর করেন। তিনি খায়বারের যুদ্ধেও অংশ নিয়েছেন।
মক্কা বিজয়
৬৩০ সালে আবু বকর মক্কা বিজয়ে অংশ নিয়েছেন। এর পূর্বে তার বাবা উসমান আবু কুহাফা ইসলাম গ্রহণ করেছিলেন। তার পর তিনি বিজয় লাভ করেছেন।
তাবুক অভিযান
৬৩০ সালে তাবুক অভিযানের সিদ্ধান্ত হয়। এতে সহায়তার জন্য মুহাম্মাদ মুসলিমদের কাছে সাহায্যের হাত বাড়াতে বলেন। উসমান ইবনে আফফান এতে প্রায় নয়শ উট এবং একশ ঘোড়া পর্যন্ত দান করেন। উমর ইবনুল খাত্তাব তার সম্পদের অর্ধেক দান করেন। আবু বকর তার সকল সম্পদ দান করে এক্ষেত্রে দৃষ্টান্ত স্থাপন করেন। তার বক্তব্য ছিল, "আমি আল্লাহ ও তার রাসুলকে আমার ও আমার পরিবারের জন্য রেখেছি"। এই ঘটনা আল্লামা ইকবালের একটি কবিতার পটভূমি হিসেবে ব্যবহৃত হয়েছে।
আমিরুল হজ্জ হিসেবে আবু বকর
৬৩১ সালে মুসলিমদের একটি দল জাহিলিয়াতের চর্চা মুক্তভাবে হজ্জের উদ্দেশ্যে মক্কা গমন করে। আবু বকর এই দলের নেতৃত্ব দেন। ইসলামের ইতিহাসে তিনি প্রথম আমিরুল হজ্জ বা হজ্জের নেতা হিসেবে স্বীকৃত।
আবু বকর ও হাজিদের দলটি হজ্জের উদ্দেশে রওয়ানা হবার পর হজ্জ এবং অমুসলিমদের সাথে সম্পর্কের বিষয়ে কুরআনের আয়াত অবতীর্ণ হয়। তা জানানোর জন্য আলিকে প্রেরণ করা হয়। আবু বকর তার কাছে জানতে চান যে তিনি নেতৃত্ব দিতে এসেছেন নাকি নির্দেশ নিয়ে এসেছেন। আলি জানান যে তিনি নির্দেশ নিয়ে এসেছেন।
সামরিক অভিযানের নেতৃত্ব
আবু বকর একটি সামরিক অভিযানের নেতৃত্ব দিয়েছেন যা আবু বকর সিদ্দিকের অভিযান বলে পরিচিত। নজদে এই অভিযান সংঘটিত হয়।
মুহাম্মাদের (সাঃ) মৃত্যু
বিদায় হজ্জ থেকে ফেরার কিছুকাল পর মুহাম্মাদ অসুস্থ হয়ে পড়েন। অসুস্থতা ধীরে ধীরে বৃদ্ধি পায়। এমতাবস্থায় তিনি তার মৃত্যুর চারদিন আগ পর্যন্ত নামাজের ইমামতি করেছেন। এরপর অসুস্থতার মাত্রার কারণে ইমামতি করা তার পক্ষে সম্ভব ছিল না। তিনি এসময় আবু বকরকে নামাজের ইমাম হিসেবে দায়িত্ব প্রদান করেন।
মুহাম্মাদের মৃত্যু সংবাদ প্রচার হওয়ার পর উমর ইবনুল খাত্তাব অশান্ত হয়ে পড়েন এবং তা মানতে অস্বীকৃতি জানান। তিনি বলেন যে যেভাবে মুসা (আ.) তুর পাহাড়ে চল্লিশ দিন ছিলেন তেমনি মুহাম্মাদ ফিরে আসবেন। এসময় আবু বকর তার সুনহের বাড়ি থেকে এসে আয়িশার ঘরে প্রবেশ করেন। এখানে মুহাম্মাদের মৃত্যু হয়েছিল। তিনি বলেন, "আমার পিতামাতা আপনার জন্য কুরবান হোক। আল্লাহ আপনার উপর দু'বার মৃত্যু একত্রিত করবেন না, এ মৃত্যু আপনার ভাগ্যলিপিতে ছিল সেটা এসে গেছে।"
এরপর তিনি বাইরে এসে ঘোষণা করেন, তোমাদের মধ্যে যারা মুহাম্মাদের অনুসরণ করতে তারা জেনে রাখুক যে মুহাম্মাদ মৃত্যুবরণ করেছেন। আর যারা আল্লাহর ইবাদত করতে, অবশ্যই আল্লাহ সর্বদাই জীবিত থাকবেন কখনো মৃত্যুবরণ করবেন না।
আবু বকর কুরআন থেকে তিলাওয়াত করেন : 'এবং মুহাম্মাদ তো একজন রাসুল। তার পূর্বে অনেক রাসুল গত হয়েছেন। সুতরাং তিনি যদি ইন্তেকাল করেন কিংবা শহীদ হন তবে কি তোমরা উল্টো পায়ে ফিরে যাবে ? এবং যে উল্টো পায়ে ফিরে যাবে সে আল্লাহর কোন ক্ষতি করতে পারবে না। এবং অনতিবিলম্ভে আল্লাহ কৃতজ্ঞদেরকে পুরস্কার দেবেন।" (সুরা আল ইমরান, আয়াত ১৪৪, পারা ৪)অনুবাদ-কানযুল ইমান থেকে
আবু বকরের বক্তব্যের পর উমরের অবস্থা শান্ত হয়।
খলিফা নির্বাচন
মুহাম্মাদের মৃত্যুর পর তার উত্তরাধিকার নিয়ে মুসলিমদের মধ্যে মতপার্থক্য দেখা দেয়। মুহাজির ও আনসাররা নিজেদের মধ্য থেকে নেতা নির্বাচনের পক্ষে ছিল। কিছু গোত্র পুরনো প্রথা অনুযায়ী গোত্রভিত্তিক নেতৃত্ব ব্যবস্থায় ফিরে যেতে চায়। আনসাররা সাকিফা নামক স্থানে একত্রিত হয়ে এ বিষয়ে আলোচনা শুরু করে। এরপর আবু বকর, উমর ও আবু উবাইদা ইবনুল জাররাহ এখানে আসেন। সভার আলোচনায় এক পর্যায়ে উমর ইবনুল খাত্তাব আবু বকরের প্রতি তার আনুগত্য প্রকাশ করেন এবং আবু উবাইদাহ ইবনুল জাররাহও তার অণুসরণ করেন। এরপর বাকিরাও আবু বকরকে নেতা হিসেবে মেনে নেয়। সুন্নিরা তাকে "খলিফাতুর রাসুল" বা "আল্লাহর রাসুলের উত্তরাধিকারী" বলে সম্মান করে থাকে। তবে শিয়ারা আবু বকরকে বৈধ খলিফা বলে স্বীকার করে না। শিয়া মতাদর্শ অনুযায়ী আলি ইবনে আবি তালিব প্রথম খলিফা হিসেবে যোগ্য।
শাসনকাল
আবু বকরের খিলাফত ২৭ মাস অর্থাৎ দুই বছরের কিছু বেশি সময় স্থায়ী ছিল। এই সংক্ষিপ্ত সময়ের মধ্যে তাকে বেশ কিছু অস্থিতিশীলতার সম্মুখীন হতে হয় এবং তিনি তা সফলভাবে মোকাবেলা করেন। নতুন নবী দাবিকারী বিদ্রোহীদেরকে তিনি রিদ্দার যুদ্ধে দমন করেছেন। তিনি বাইজেন্টাইন ও সাসানীয় সাম্রাজ্যের বিরুদ্ধে অভিযান পরিচালনা করেন যা ইতিহাসের মোড় ঘুরিয়ে দেয়। পরবর্তীতে উমর ইবনুল খাত্তাব এবং উসমান ইবনে আফফান এই অভিযান অব্যাহত রেখেছিলেন। এসব অভিযানের ফলে মুসলিম সাম্রাজ্য কয়েক দশকের মধ্যে শক্তিশালী হিসেবে আবির্ভূত হয়। খলিফা হওয়ার পর তিনি অন্যান্যদের পরামর্শক্রমে তার কাপড়ের ব্যবসা ছেড়ে দেন এবং রাষ্ট্রীয় কোষাগার থেকে ভাতা গ্রহণ করতেন।
রিদ্দার যুদ্ধ
আবু বকরের খিলাফত লাভের পর বেশ কিছু সমস্যার সৃষ্টি হয়। ফলে রাষ্ট্রের কাঠামোর উপর আঘাত আসে। বেশ কিছু আরব গোত্র বিদ্রোহ করে এবং কয়েকজন ব্যক্তি নবুওয়ত দাবি করে। তাদের মধ্যে মুসায়লিমা ছিল অন্যতম প্রধান। বিভিন্ন গোত্রের তরফ থেকে বক্তব্য আসে যে তারা শুধু মুহাম্মাদের প্রতি অনুগত ছিল এবং তার মৃত্যুর পর মিত্রতা শেষ হয়েছে। প্রাচীন আরবে এই ধরনের প্রথা প্রচলিত ছিল যার আওতায় গোত্রের নেতার মৃত্যুর পর মিত্রতা সমাপ্ত হত। এছাড়াও বিদ্রোহ গোত্রগুলো জাকাত দিতে অস্বীকৃতি জানায়। আবু বকর তাদের দাবি অস্বীকার করেন এবং বিদ্রোহ দমনে অগ্রসর হন।
৬৩২ সালের জুলাই মাসে আবু বকর মুহাম্মাদের নিজ গোত্র বনু হাশিমের সদস্যদের নিয়ে একটি সেনাদল গঠন করেন। আলি ইবনে আবি তালিব, তালহা ইবনে উবাইদিল্লাহ ও জুবায়ের ইবনুল আওয়াম প্রত্যেকে সেনাদলের এক তৃতীয়াংশের নেতৃত্ব লাভ করেন। তারা জু কিসার যুদ্ধে স্বঘোষিত নবী তুলায়হার সেনাদের বিরুদ্ধে লড়াই করে। তুলায়হা ও তার অণুসারীরা রিদ্দার যুদ্ধের সময় মদিনা আক্রমণের পরিকল্পনা করেছিল। এই যুদ্ধে তুলায়হাকে পরাজিত করা হয়।
কুরআন মাজীদ সংকলন
পবিত্র রমজান মানুষের ইহলৌকিক কল্যাণ ও পারলৌকিক মুক্তির দিকদর্শন আল-কোরআন নাজিলের মাস। রমজান মাসের শ্রেষ্ঠতম নিয়ামত ‘আল-কোরআন’ বিশ্বনবী হযরত মুহাম্মাদ (সা.)-এর প্রতি আল্লাহর কাছ থেকে জিব্রাইল ফেরেশতা মারফত সুদীর্ঘ ২৩ বছরে অবতীর্ণ হয়। এটি মানবজাতির সর্বাঙ্গীণ কল্যাণ ও মুক্তির দিশারি বা পথপ্রদর্শক। মাহে রমজানে আল-কোরআনকে সর্বকালের সর্বলোকের জীবনবিধান ও মুক্তির সনদ হিসেবে পাঠিয়ে আল্লাহ তাআলা ইরশাদ করেছেন, ‘রমজান মাস, এতে মানুষের দিশারি এবং সৎ পথের সুস্পষ্ট নিদর্শন ও সত্যাসত্যের পার্থক্যকারী রূপে আল-কোরআন অবতীর্ণ হয়েছে। আবু বকর সর্বপ্রথম গ্রন্থাকারে কুরআন সংকলন করেন। ইতিপূর্বে কুরআনের বিভিন্ন অংশ বিচ্ছিন্নভাবে লিপিবদ্ধ ছিল। এছাড়াও হাফেজরা কুরআন মুখস্থ করে রাখতেন। ইয়ামামার যুদ্ধে অনেক হাফেজ শহীদ হলে উমর ইবনুল খাত্তাব গ্রন্থাকারে কুরআন সংকলনের জন্য আবেদন জানান। এই প্রথা মুহাম্মাদ সা. এর সময় ছিল না বলে প্রথমে আবু বকর এতে রাজি ছিলেন না। কিন্তু উমর তাকে রাজি করাতে সক্ষম হন। এজন্য জায়েদ ইবনে সাবিতকে প্রধান করে একটি কমিটি গঠন করা হয়। এর সদস্যরা সবাই হাফেজ ছিলেন। তারা কুরআনের সকল অংশ সংগ্রহ করে একক গ্রন্থ হিসেবে লিপিবদ্ধ করেন এবং হাফেজদের স্মৃতির সাথে সেগুলো মিলিয়ে দেখা হয়।
মৃত্যুর আগে আবু বকর রা. কুরআনের এই কপিটি তার উত্তরসূরি উমর ইবনুল খাত্তাবকে দিয়ে যান। উমর রা. এর শাসনকালে এটি তার কাছেই রক্ষিত ছিল। উমর কুরআনটি তার মেয়ে ও মুহাম্মাদ সা. এর স্ত্রী হাফসা বিনতে উমরকে দিয়ে যান। পরবর্তী খলীফা উসমান ইবনে আফফান রা. এই কুরআনের আরো প্রতিলিপি তৈরি করিয়ে তা খেলাফতের বিভিন্ন স্থানে প্রেরণ করেছিলেন।
সামরিক সম্প্রসারণ
রিদ্দার যুদ্ধে বিদ্রোহ দমন করার পর আবু বকর বিজয় অভিযান শুরু করেন। এসময় বাইজেন্টাইন ও সাসানীয় সাম্রাজ্যের বিরুদ্ধে অভিযান শুরু হয়। এসকল অভিযান সফল হয়েছিল। পরবর্তী খলিফারাও এই অভিযান চালু রাখেন। অভিযানের ধারাবাহিকতায় কয়েক দশকে মুসলিম সাম্রাজ্যে ইতিহাসের সর্ববৃহৎ সাম্রাজ্যের অন্যতম হিসেবে আত্মপ্রকাশ করে। ইরাকের মাধ্যমে অভিযান শুরু করা হয়েছিল। এটি ছিল পারস্য সাম্রাজ্যের সবচেয়ে ধনী প্রদেশ। আবু বকর সবচেয়ে দক্ষ সেনাপতি খালিদ বিন ওয়ালিদকে সাসানীয় সাম্রাজ্যের বিরুদ্ধে প্রেরণ করেছিলেন।
সাসানীয় সাম্রাজ্য জয়
আবু বকর ইরাকের মাধ্যমে অভিযান শুরু করেন। সাসানীয়রা শক্তিশালী প্রতিপক্ষ হওয়ায় এসকল অভিযানে পরাজিত হওয়ার আশঙ্কা ছিল। সাফল্যের জন্য আবু বকর দুইটি পদক্ষেপ নেন, প্রথমত, স্বেচ্ছাসেবীদের নিয়ে সেনাবাহিনী গড়ে তোলেন, দ্বিতীয়ত, তার সেরা সেনাপতি খালিদ বিন ওয়ালিদকে প্রধান হিসেবে নিয়োগ দেন। ইয়ামামার যুদ্ধে মুসায়লিমাকে পরাজিত করার পর খালিদ ইয়ামামায় থাকাবস্থায় তাকে সাসানীয় সাম্রাজ্যে অভিযানের নির্দেশ দেওয়া হয়। তাকে আল হিরা অভিযানের দায়িত্ব দেওয়া হয়। আবু বকর তাকে অতিরিক্ত সৈন্য দিয়ে সাহায্য প্রেরণ করেন। উত্তরপূর্ব আরবের গোত্রপ্রধান মুসান্না ইবনে হারিসা, মাজহুর বিন আদি, হারমালা ও সুলমাকে নির্দেশ দেওয়া হয় যাতে তারা তাদের লোকজনসহ খালিদের অধীনে কাজ করেন। ৬৩৩ সালের মার্চের তৃতীয় সপ্তাহের দিকে (১২ হিজরির মুহররমের প্রথম সপ্তাহ) খালিদ ইয়ামামা থেকে ১০,০০০ সেনা নিয়ে অগ্রসর হন। গোত্রপ্রধানরা প্রত্যেকে ২,০০০ সৈনিক নিয়ে খালিদের সাথে যোগ দেন। এভাবে খালিদ তার ১৮,০০০ সেনা নিয়ে পারস্য সাম্রাজ্যে প্রবেশ করেন।
ইরাকে প্রবেশের পর খালিদ পরপর চারটি যুদ্ধে বিজয় লাভ করেন। এগুলো হল শিকলের যুদ্ধ, নদীর যুদ্ধ, ওয়ালাজার যুদ্ধ ও উলাইসের যুদ্ধ। ৬৩৩ সালের এপ্রিল থেকে মে মাসের মধ্যে এই যুদ্ধগুলো সংঘটিত হয়। এসময় পারস্য সাম্রাজ্য অভ্যন্তরীণ দ্বন্দ্ব্বের কারণে সমস্যাগ্রস্ত ছিল। ৬৩৩ সালের মে মাসের শেষ সপ্তাহে ইরাকের রাজধানী আল হিরা মুসলিমদের পদানত হয়। কিছু সময় বিরতির পর জুন মাসে খালিদ আনবারের উপর অবরোধ আরোপ করেন। প্রথমে প্রতিরোধ এলেও পরে জুলাই মাসে তারা আত্মসমর্পণ করে।
বাইজেন্টাইন সাম্রাজ্যে অভিযান
সাসানীয় সাম্রাজ্যে সফল অভিযানের ফলে খালিদের উপর আবু বকরের আস্থা বৃদ্ধি পায়। তিনি চারটি বৃহৎ সেনাদল জু কিসায় গহণ করেন এবং তাদের রোমান সিরিয়ায় প্রেরণ করেন। প্রত্যেক সেনাদলের আলাদা কমান্ডার ও লক্ষ্যবস্তু ছিল। কমান্ডাররা গোয়েন্দা মারফত জানতে পারেন যে আজনাদায়নে একটি বড় আকারের বাইজেন্টাইন সেনাদল অগ্রসর হচ্ছে। তাই সেনাপতিরা অগ্রসর না হয়ে আবু বকরের কাছে অতিরিক্ত সাহায্য চেয়ে পাঠান। এসময় ইরাকে মুসলিমদের অবস্থা সবল হওয়ায় আবু বকর খালিদকে নির্দেশ দেন যাতে তিনি তার ইরাকের বাহিনীর অর্ধেক নিয়ে সিরিয়ার দিকে অগ্রসর হন। খালিদকে সিরিয়ায় মুসলিম সেনাবাহিনীর দায়িত্ব প্রদান করা হয়। তৎকালীন বাইজেন্টাইন প্রদেশ সিরিয়া বর্তমান সিরিয়া, জর্ডান, ইসরায়েল, ফিলিস্তিনি অঞ্চল, লেবানন ও দক্ষিণ তুরস্ক নিয়ে গঠিত ছিল। ইরাক থেকে সিরিয়ার দিকে যাওয়ার দুইটি পথ ছিল। একটি ছিল দাউমাতুল জান্দালের মধ্য দিয়ে আরেকটি রাকার মধ্য দিয়ে। খালিদ অধিক প্রচলিত দাউমাতুল জান্দালের পথ ত্যাগ করেন। এই পথ ছিল দীর্ঘ এবং এতে সিরিয়া পৌঁছাতে সপ্তাহ লেগে যেত। তিনি রাকার মেসোপটেমিয়ান পথও এড়িয়ে যান কারণ বাইজেন্টাইন গেরিসন উত্তর সিরিয়া ও উত্তর মেসোপটেমিয়ার অংশ ছিল। তাদের মুখোমুখি হলে গণ্তব্যে পৌঁছানোর সময় বেশি প্রয়োজন হত। এসবের পরিবর্তে খালিদ সিরিয়ান মরুভূমির মধ্য দিয়ে সংক্ষিপ্ত ও অপ্রচলিত পথের মধ্য দিয়ে অতিক্রম করেন। এভাবে খালিদ উত্তর সিরিয়ায় প্রবেশ করেন। তিনি বাইজেন্টাইনদেরকে ডানদিক থেকে আক্রমণ করেন। তার অতর্কিত আক্রমণ বাইজেন্টাইনদের উপর প্রভাব ফেলেছিল।
খালিদ ৬৩৪ সালের জুনে সিরিয়ায় প্রবেশ করেছিলেন এবং দ্রুত সীমান্তবর্তী সাওয়া, আরাক, তাদমুর, সুখনা, কারইয়াতাইন ও হাওয়ারিন দুর্গ দখল করেন। এরপর তিনি দামেস্কের দিকে অগ্রসর হন। এরপর তিনি বুসরা দিকে যান। এই ছিল গাসানীয় আরব রাজ্যে রাজধানী। তারা বাইজেন্টাইনদের মিত্রপক্ষ ছিল। তিনি অন্যান্য মুসলিম সেনাপতিদের নির্দেশ দেন যাতে তারা বাহিনী নিয়ে বুসরায় জড়ো হয়। মারাজ আল রাহাবে খালিদ গাসানীয় সেনাবাহিনীকে পরাজিত করেন। ইতিমধ্যে সিরিয়ায় মুসলিম সেনাবাহিনীর সর্বো‌চ্চ কমান্ডার আবু উবাইদা ইবনুল জাররাহ আরেক সেনাপতি শুরাহবিল ইবনে হাসানাকে বুসরা আক্রমণের আদেশ দেন। শুরাহবিল তার ক্ষুদ্র সেনাদল নিয়ে বুসরা অবরোধ করেন। বাইজেন্টাইন ও তাদের আরব মিত্ররা এই বাহিনীকে কোনো বড় মুসলিম বাহিনীর অগ্রবর্তী দল ভেবে আক্রমণের সিদ্ধান্ত নেয়। তারা দুর্গ নগর থেকে বেরিয়ে এসে শুরাহবিলের বাহিনীকে আক্রমণ করে। খালিদ সেখানে পৌঁছে তাদের সাথে যোগ দেন। খালিদ, শুরাহবিল ও আবু উবাইদার সম্মিলিত বাহিনী এরপর বুসরার যুদ্ধে যোগ দেয়। এর ফলে গাসানীয় রাজবংশের সমাপ্তি ঘটে।
এখানে খালিদ খলিফার নির্দেশ মোতাবেক আবু উবাইদার কাছ থেকে মুসলিম সেনাবাহিনীর দায়িত্বগ্রহণ করেন। বড় আকারের একটি বাইজেন্টাইন সেনাদল আজনাদায়নে জমায়েত হওয়া শুরু করে। খালিদের নির্দেশ অনুযায়ী মুসলিম বাহিনী আজনাদায়নে জমায়েত হয়। এখানে সংঘটিত আজনাদায়নের যুদ্ধে বাইজেন্টাইনদের পরাজয়ের ফলে সিরিয়া মুসলিমদের হাতে পতিত হয়। খালিদ বাইজেন্টাইনদের শক্ত ঘাঁটি দামেস্ক জয়ের সিদ্ধান্ত নেন। খালিদ দামেস্কে পৌঁছে শহর অবরোধ করেন। বাকি অঞ্চল থেকে শহর বিচ্ছিন্ন করে ফেলার জন্য দক্ষিণে ফিলিস্তিনের পথে, উত্তরে দামেস্ক-এমেসার পথে এবং অন্যান্য কিছু স্থানে সেনা মোতায়েন করেন। শেষপর্যন্ত ৩০ দিনের অবরোধের পর খালিদ দামেস্ক জয় করতে সক্ষম হন। দামেস্কের পতনের সংবাদ পাওয়ার পর হেরাক্লিয়াস এমেসা থেকে এন্টিওকের উদ্দেশ্যে যাত্রা করেন। বার্ষিক করের বিনিময়ে নাগরিকদের শান্তিতে বসবাসের সুযোগ দেওয়া হয়। দূরে চলে যাওয়ার জন্য বাইজেন্টাইন সেনাবাহিনীকে দেওয়া হয় তিন দিনের সুযোগ। এই সময়সীমা শেষ হওয়ার পর খালিদের নেতৃত্বে দামেস্কের ১৯০ মাইল উত্তরে বাইজেন্টাইনদের সাথে মারজ আল দিবাজের যুদ্ধ সংঘটিত হয়। আবু বকর মারা যাওয়ার পর তার উত্তরসূরি হিসেবে উমর ইবনুল খাত্তাব খলিফা হন। তিনি খালিদকে সসম্মানে পদচ্যুত করে আবু উবাইদা ইবনুল জাররাহকে সিরিয়ার মুসলিম সেনাবাহিনীর নতুন প্রধান হিসেবে নিয়োগ দেন।
মৃত্যু
৬৩৪ সালের ২৩ আগস্ট অসুস্থ হয়ে পড়েন। অসুস্থতার মাত্রা বৃদ্ধি পাওয়ায় তিনি বিছানায় শায়িতাবস্থায় থাকেন। আবু বকর তার উত্তরসূরি মনোনীত করার জন্য প্রয়োজনীয়তা অণুভব করেন যাতে তার মৃত্যুর পর মুসলিমদের মধ্যে সমস্যা দেখা না দেয়। অন্যান্য সাহাবীদের সাথে পরামর্শ করে তিনি উমর ইবনুল খাত্তাবকে তার উত্তরসূরি হিসেবে নিয়োগ দেন।
৬৩৪ সালের ২৩ আগস্ট আবু বকর মারা যান। আয়িশার ঘরে মুহাম্মাদের পাশে তাকে দাফন করা হয়।
অবদান
আবু বকরের খিলাফতকাল দুই বছরের কিছু বেশি সময় স্থায়ী ছিল। সংক্ষিপ্ত সময়ের জন্য শাসন করলেও এসময়ে তিনি ইসলামত্যাগীদের দমন, সাসানীয় ও বাইজেন্টাইনদের বিরুদ্ধে সফল অভিযানের মতো সফলতা অর্জন করেন। আবু বকরকে সাহাবিদের মধ্যে শ্রেষ্ঠ গণ্য করা হয়।
প্রথম খলিফা হিসেবে ইসলামের ইতিহাসে আবু বকরের আলাদা স্থান রয়েছে। তিনি একমাত্র খলিফা যিনি মৃত্যুর সময় সরকারি কোষাগারে তার ভাতার অর্থ পরিমাণ পরিশোধ করেছিলেন। বাইতুল মাল নামক সরকারি কোষাগারের তিনি প্রতিষ্ঠাতা।
ইসলামগ্রহণের পূর্বেও আবু বকর মদ পান করতেন না। কুরাইশ বংশে বংশলতিকা বিষয়ে তার অসাধারণ পাণ্ডিত্য ছিল।
সুন্নি দৃষ্টিভঙ্গি
সুন্নিরা আবু বকরকে আশারায়ে মুবাশশারা্র অন্যতম হিসেবে সম্মান করে। মুহাম্মাদের সরাসরি উত্তরসূরি হওয়ার কারণে তাকে "খলিফাতুর রাসুল" বলা হয়। আবু বকর আজীবন মুহাম্মাদের ঘনিষ্ঠ সাহায্যকারী ছিলেন। অসুস্থতার কারণে মুহাম্মাদ তার জীবনের শেষ দিনগুলোতে আবু বকরকে নামাজে ইমামতির দায়িত্ব দিয়েছিলেন। রাসুলের মৃত্যুর পর উত্তরসূরি নির্বাচন নিয়ে সৃষ্ঠ মতপার্থক্য সামাল দিতে আবু বকর, উমর ও আবু উবাইদা ইবনুল জাররাহ গুরুত্বপূর্ণ ভূমিকা রেখেছেন। তিনি উমরের খলিফা হওয়ার পক্ষে মত প্রকাশ করেছিলেন। তবে উমর আবু বকরের প্রতি আনুগত্য প্রকাশ করেন।
শিয়া দৃষ্টিভঙ্গি
দ্বাদশবাদী শিয়ারা আবু বকরের বিষয়ে ভিন্ন ধারণা পোষণ করে। তাদের মতে আলি ইবনে আবি তালিব খিলাফত লাভের অধিক দাবিদার ছিলেন। তবে জায়েদিরা দ্বাদশবাদীদের অণুরূপ মত পোষণ করে না। আবু বকরের মৃত্যুর পর তার ছেলে মুহাম্মাদ ইবনে আবি বকরকে আলি লালনপালন করেছেন। উমাইয়াদের হাতে মুহাম্মাদ ইবনে আবি বকর মারা যাওয়ার পর মুহাম্মাদের স্ত্রী আয়িশা তার ভাইপো কাসিম ইবনে মুহাম্মাদকে লালনপালন করেছেন। কাসিম ইবনে মুহাম্মাদের মা ছিলেন আলির পরিবারের সদস্য। কাসিমের মেয়ে ফারওয়াহ বিনতে কাসিমের সাথে মুহাম্মাদ আল বাকিরের বিয়ে হয় এবং তিনি জাফর আল সাদিকের মা। এদিক থেকে কাসিম ইবনে মুহাম্মাদ ছিলেন আবু বকরের নাতি এবং জাফর আল সাদিকের নানা।
অমুসলিম দৃষ্টিভঙ্গি
এডওয়ার্ড গিবন আবু বকরের সম্পর্কে লিখেছেন : "The moderation, and the veracity of Abu Bakr confirmed the new religion, and furnished an example for invitation."
উইলিয়াম মন্টগোমারি ওয়াট লিখেছেন : "From 622 to 632 he (Abu Bakr) was Mohammed's chief adviser, but had no prominent public functions except that he conducted the pilgrimage to Mecca in 631, and led the public prayers in Medina during Mohammed's last illness."
ফ্লাইং অফিসার
ফ্লাইং অফিসার একটি জুনিয়র কমিশনড র‌্যাঙ্ক এবং এটি কখনও কখনও অ-ইংরেজি বিমানবাহিনী-নির্দিষ্ট র‌্যাঙ্ক কাঠামোযুক্ত দেশগুলিতে সমতুল্য র‌্যাঙ্কের ইংরেজি অনুবাদ হিসাবেও ব্যবহৃত হয়। এই ক্ষেত্রে একজন ফ্লাইং অফিসার সাধারণত পাইলট অফিসারের উপরে এবং ফ্লাইট লেফটেন্যান্টের নীচে অবস্থান করে।
এটিতে ন্যাটো র‌্যাঙ্কিং কোড অফ -১ এবং এটি ব্রিটিশ সেনা বা রয়েল মেরিন্সের লেফটেন্যান্টের সমতুল্য। তবে এটি রয়্যাল নেভির নিকটতম সম -উপ-লেফটেন্যান্টের সমমানের পদমর্যাদার চেয়ে উচ্চতর।
মহিলা সহায়ক বিমানবাহিনীতে সমমানের র‌্যাঙ্কটি ছিল ‘সেকশন অফিসার’।
উৎপত্তি
"ফ্লাইং অফিসার" শব্দটি মূলত রয়্যাল ফ্লাইং কর্পসে জুনিয়র অফিসারদের জন্য ফ্লাইং অ্যাপয়েন্টমেন্ট হিসাবে ব্যবহৃত হত, পদমর্যাদা নয়।
১৯১৮ সালের ১ এপ্রিল, নতুন তৈরি হওয়া আরএএফ ব্রিটিশ সেনাবাহিনী থেকে অফিসার র‌্যাঙ্ক উপাধি গ্রহণ করে, রয়্যাল নেভাল এয়ার সার্ভিসের সাব-লেফটেন্যান্টস (শিরোনামে ফ্লাইট সাব-লেফটেন্যান্ট) এবং রয়েল ফ্লাইং কর্পস লেফটেন্যান্টরা আরএএফের লেফটেন্যান্ট হয়ে যায়। যাইহোক, ১৯১৯ সালের ১ আগস্ট আরএএফের নিজস্ব র‌্যাঙ্ক কাঠামো তৈরি হওয়ার সাথে সাথে আরএএফের লেফটেন্যান্টদের আবারো ফ্লাইং অফিসার হিসাবে উপাধি দেওয়া হয়, এটি একটি পদ যা তখন থেকেই ধারাবাহিকভাবে ব্যবহৃত হয়।
ব্যবহার
র‌্যাঙ্ক শিরোনাম বলতে বোঝায় না যে ফ্লাইং অফিসার পদমর্যাদার কোনও কর্মকর্তা পালিয়ে যান। কিছু ফ্লাইং কর্মকর্তা বিমানচালক, তবে অনেকে গ্রাউন্ড শাখা কর্মকর্তা। স্থল শাখাগুলির মধ্যে কিছু উড়ন্ত কর্মকর্তার ফ্লাইটের কমান্ড রয়েছে।
আরএএফ-এ বিমানবাহিনী এবং প্রকৌশলী অফিসারদের সরাসরি ফ্লাইং অফিসার পদে কমিশন দেওয়া হয়, আর গ্রাউন্ড শাখাগুলি প্রাথমিকভাবে ছয় মাসের জন্য পাইলট অফিসার হিসাবে কমিশন করা হয়। ফ্লাইট লেফটেন্যান্টে স্বয়ংক্রিয়ভাবে প্রচারের আগে ফ্লাইং অফিসারের পদমর্যাদার শাখার উপর নির্ভর করে পরিবর্তিত হয়; এয়ারক্রাও এবং বেঙ্গ যোগ্য অফিসাররা 2½ বছর, মেনগ যোগ্য ইঞ্জিনিয়ারদের 1½ বছর এবং অন্য সমস্ত স্থল শাখা 3½ বছরের জন্য পরিবেশন করবেন। একজন স্নাতক প্রবেশকারী যার মিং আছে তবে প্রকৌশলী ব্যতীত গ্রাউন্ড শাখায় যোগ দিচ্ছেন তিনি 3-3 বছর একজন ফ্লাইং অফিসার হিসাবে চাকরি করবেন - মেনগ ইঞ্জিনিয়ারদের প্রথম দিকের পদোন্নতি নিয়োগের জন্য প্রণোদনা হিসাবে ডিজাইন করা হয়েছে। একজন ফ্লাইং অফিসারের জন্য প্রতি বছর প্রতি বেতন 30,616.80 ডলার।
অনেক ক্ষেত্রে বিমান প্রশিক্ষণ অফিসার তার পেশাদার প্রশিক্ষণ সফলভাবে সম্পন্ন করার পরে প্রথম র‌্যাঙ্ক হয়। একজন উড়ন্ত কর্মকর্তা প্রশিক্ষণের ক্ষেত্রে একজন পাইলট, একজন অ্যাডজাস্ট্যান্ট, সুরক্ষা কর্মকর্তা বা প্রশাসনিক অফিসার হিসাবে কাজ করতে পারেন এবং সাধারণত কর্মী এবং / অথবা সংস্থানগুলির দায়িত্ব পান। বিমানচালকরা তাদের প্রশিক্ষণ শেষ করার পরে, তারা তাদের 2- 2 বছর পরিবেশন করবে এবং সাধারণত তাদের প্রথম সারির স্কোয়াড্রনে ফ্লাইট লেফটেন্যান্ট হিসাবে যোগদান করবে।
ইনসিগনিয়া
র‌্যাঙ্ক ইনসিগানিয়াতে সামান্য প্রশস্ত কালো ব্যান্ডের উপর একটি সরু নীল ব্যান্ড থাকে। এটি টিউনিকের নীচের হাতগুলিতে বা উড়ন্ত স্যুট বা নৈমিত্তিক ইউনিফর্মের কাঁধে উভয়ই পরা হয়। মেস ইউনিফর্মের র‌্যাঙ্ক ইন্সিগানিয়া নৌ প্যাটার্নের সমান, প্রতিটি কাফের চারপাশে কিন্তু রয়্যাল নেভির লুপ ব্যতীত এক সোনার ব্যান্ড চলমান।
অন্যান্য বিমানবাহিনী
বাংলাদেশ বিমানবাহিনী, ভারতীয় বিমানবাহিনী (আইএএফ), নামিবিয়ান বিমানবাহিনী, পাকিস্তান বিমানবাহিনী (পিএএফ), রয়েল সহ কমনওয়েলথের বেশ কয়েকটি বিমানবাহিনীতেও ফ্লাইং অফিসার পদমর্যাদার ব্যবহার করা হয় অস্ট্রেলিয়ান বিমানবাহিনী (আরএএএফ) এবং রয়েল নিউজিল্যান্ড বিমানবাহিনী (আরএনজেএফ)।
"ওয়ারেন্ট ফ্লাইং অফিসার" র‌্যাঙ্কটিও ইম্পেরিয়াল জাপানি সামরিক বাহিনীর বিমান পরিষেবা দ্বারা ব্যবহৃত হয়েছিল।
এই র‌্যাঙ্কটি রয়েল মালয়েশিয়ার বিমানবাহিনীতে লেফটেন্যান্টের সমতুল্য।
সেরেস
সেরেস (প্রতীক: ) সৌরজগতের সর্বাতিক্ষুদ্র এবং গ্রহাণু বলয়ের একমাত্র বামন গ্রহ।, ইতালীয় জ্যোতির্বিদ জিওসেপ্পে পিয়াজ্জি ১৮০১ খ্রীস্টাব্দের প্রথম দিনে (১লা জানুয়ারী ১৮০১)এটি আবিষ্কার করেন। । তিনি এর নাম রাখেন সেরেস ফেরদিনানদিয়া যদিওতা সচরাচর সংক্ষেপে "সেরেস" নামে আখ্যায়িত। সেরেস নামের উৎস হচ্ছেন রোমান দেবী সেরেস যিনি অঙ্কুরোদগম, ফসল ফলানো এবং মাতৃ স্নেহের দেবী। "ফেরদিনানদিয়া" এসেছে নেপলস ও সিসিলি'র রাজা ৪র্থ ফার্দিনান্দ-এর নামানুকরণে।
মাত্র ৯৫০ কিলোমিটার ব্যাসের অধিকারী সেরেস গ্রহাণুপুঞ্জের সবচেয়ে বড় জ্যোতিষ্ক। গ্রহাণুপুঞ্জের সকল গ্রহানুর মোট ভরের প্রায় এক-তৃতীয়াংশ ভর রয়েছে সেরেসের একারই । সাম্প্রতিক পর্যবেক্ষণসমূহ থেকে জানা যায়, সেরেসের পৃষ্ঠ সম্ভবত জল, বরফ ও জলে দ্রবীভূত বিভিন্ন খনিজ পদার্থের মিশ্রণ দিয়ে তৈরি । ধারণা করা হয় এর কেন্দ্র পাথুরে এবং চারপাশ ঘিরে তরল জলের মহাসাগর রয়েছে ।
সংশ্লেষ ও নির্ভরশীলতা
পরিসংখ্যান শাস্ত্রে সংশ্লেষ বা নির্ভরশীলতা বলতে দুইটি যাদৃচ্ছিক, দৈব চলকের মধ্যে কিংবা দ্বিচলক উপাত্তসমগ্রের মধ্যে কার্যকারণভিত্তিক হতে পারে বা নাও হতে পারে, এমন যেকোনও পরিসংখ্যানিক সম্পর্ককে বোঝায়। সবচেয়ে প্রশস্ত অর্থে "সংশ্লেষ" বলতে যেকোনও ধরনের পরিসংখ্যানিক সম্পর্ককে বোঝাতে পারে। তবে সচরাচর সংশ্লেষ পরিভাষাটি দিয়ে দুইটি চলকের একটি জোড় নিজেদের মধ্যে কোন্‌ মাত্রায় সরলরৈখিকভাবে সম্পর্কিত, সেটিকে নির্দেশ করা হয়।
নির্ভরশীল ঘটনাবলীর কিছু পরিচিত উদাহরণের মধ্যে রয়েছে মানব পিতামাতা ও তাদের সন্তানসন্ততিদের মধ্যে উচ্চতার সংশ্লেষ, কোনও পণ্যদ্রব্যের মূল্য এবং ভোক্তারা দ্রব্যটির কী পরিমাণ ক্রয় করতে ইচ্ছুক, তার সংশ্লেষ, যে ব্যাপারটিকে অর্থশাস্ত্রে তথাকথিত চাহিদা বক্ররেখা দ্বারা নির্দেশ করা হয়।
জাফরগঞ্জ ইউনিয়ন
জাফরগঞ্জ বাংলাদেশের কুমিল্লা জেলার অন্তর্গত দেবিদ্বার উপজেলার একটি ইউনিয়ন।
ইতিহাস
জাফরগঞ্জ ইউনিয়ন পূর্বে ৮নং জাফরগঞ্জ উত্তর ইউনিয়ন নামে পরিচিত ছিল।
অবস্থান ও সীমানা
দেবিদ্বার উপজেলার পূর্বাংশে জাফরগঞ্জ ইউনিয়নের অবস্থান। এ ইউনিয়নের উত্তরে ফতেহাবাদ ইউনিয়ন, পশ্চিমে দেবিদ্বার পৌরসভা, দক্ষিণে এলাহাবাদ ইউনিয়ন এবং পূর্বে ব্রাহ্মণপাড়া উপজেলার মালাপাড়া ইউনিয়ন অবস্থিত।
প্রশাসনিক কাঠামো
জাফরগঞ্জ ইউনিয়ন দেবিদ্বার উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম দেবিদ্বার থানার আওতাধীন। এটি জাতীয় সংসদের ২৫২নং নির্বাচনী এলাকা কুমিল্লা-৪ এর অংশ।
শিক্ষা প্রতিষ্ঠান
কলেজঃ জাফরগঞ্জ মীর আব্দুল গফুর কলেজ।
বিদ্যালয়ঃ জাফরগঞ্জ বি এম এ এম বালিকা উচ্চ বিদ্যালয়।
গংগামনডল রাজ ইনস্টিটিউশান। খয়রাবাদ আদর্শ উচচ বিদ্যালয়। এছাড়াও অনেক প্রাথমিক বিদ্যালয় ও অন্যান্য শিক্ষা প্রতিষ্ঠান রয়েছে।
যোগাযোগ ব্যবস্থা
যোগাযোগ ব্যবস্থা খুবই উন্নত। এটি চট্টগ্রাম - সিলেট মহাসড়কের পাশে অবস্থিত।
খাল ও নদী
গোমতী নদী এ ইউনিয়নের পাশ দিয়ে প্রবাহিত হয়েছে। এছারা অগণিত খাল দিঘি পুকুর ডোবা ও নালা রয়েছে।
জনপ্রতিনিধি
৮নং জাফরগঞ্জ ইউনিয়নের বর্তমান চেয়ারম্যান মোঃ জাহিদুল আলম। ৭ই ফেব্রুয়ারি,২০২২ তারিখে এই ইউনিয়নে নির্বাচন অনুষ্ঠিত হয়।
আবহা
আবহা (أَبْهَا) সৌদি আরবের 'আছির প্রদেশের রাজধানী। এটি সমুদ্রপৃষ্ঠ থেকে উপরে দক্ষিণ-পশ্চিম সৌদি আরবের আছির পর্বতমালায় আছির জাতীয় উদ্যানের নিকটে অবস্থিত। আবহার হালকা জলবায়ু একে সৌদিদের জন্য একটি জনপ্রিয় পর্যটন কেন্দ্র হিসেবে পরিণত করে।
ইতিহাস
আবহা প্রথম বিশ্বযুদ্ধ অবধি উসমানী সাম্রাজ্যের অধীনে আরের যুবরাজ ইবনে আয়েদের রাজধানীর শহর ছিল। ১৯১৮ সালে, আছিরের যুবরাজ ইবনে আয়েদের নাতি ইয়াহিয়া বিন হাসুন আল আয়েদ, সম্পূর্ণ স্বাধীনতার সাথে আবহাতে তার পরিবারের সিংহাসনে ফিরে আসেন। ১৯২০ সালে, সৌদি আরবের একীকরণের সময় ইবনে সৌদের অনুগত নেজদের ইখওয়ান উপজাতিরা আছির বিজয় করে। এই অঞ্চলের সাংস্কৃতিক ঐতিহ্যের জন্য আবহায় অনেক ঐতিহাসিক স্থান যেমন দুর্গ ও অন্যান্য স্থান রয়েছে। তৃতীয় শতাব্দীতে তৃতীয়বারের মতো "মারিব বাঁধ" ভেঙে যাওয়ার পর আজদি উপজাতিগুলো স্থানান্তরিত হয়। আল-নামস, বিল্লাসমার অঞ্চল, হাওড়া বিল্লাসমার কেন্দ্র, খালেদ, আইয়া উপত্যকা, অ্যাথিনিয় বিল্লাসমার (যা রাজধানী), সুবহ বিল্লাহমার, আল-নিমাস, তানোমাহ, আল মাজারেদা, বাল-কার্ন কেন্দ্র, সাবত আলালিয়া (বিশাহ, ওয়াদি বিন হাশবাল) এবং আরও কিছু পরিচিত স্থান রয়েছে যেগুলো আছির প্রদেশের অন্তর্গত।
পরিবহনব্যবস্থা
আবহা আঞ্চলিক বিমানবন্দর (مَطَار أَبْهَا) আবহার প্রধান বিমানবন্দর। আন্তর্জাতিক সংযোগগুলো ইয়েমেন (সানা), মিশর (কায়রো), কাতার (দোহা) এবং সংযুক্ত আরব আমিরাত (দুবাই, শারজাহ) পাশাপাশি সৌদি আরবের অন্যান্য গন্তব্যের জন্য উপলব্ধ। ডাচ-নকশাযুক্ত আবহা বিমানবন্দর নির্মাণের কাজটি ১৯৭৫ সালের মাঝামাঝি সময়ে শুরু হয় এবং ১৯৭৭ সালে ফ্লাইট চালু হয়। বিমানবন্দর নির্মাণের আগে, খামিস মুশাইতের নিকটবর্তী সামরিক বিমানবন্দর থেকে আলী মিসফার ইবনে মিসফার কর্তৃক অভ্যন্তরীণ ফ্লাইটগুলো পরিচালিত হতো।
বৈশিষ্ট্য
আবহা শহর চারটি অংশ নিয়ে গঠিত, যার বৃহত্তম অংশে একটি দুর্গ রয়েছে। পাহাড়ের চূড়ার দুর্গগুলো শহরের একটি গুরুত্বপূর্ণ বৈশিষ্ট্য। ১৯২৭ সালে নির্মিত শাদ্দা প্রাসাদ এখন স্থানীয় হস্তশিল্প এবং গৃহস্থালীর উপাদান প্রদর্শনের জন্য একটি জাদুঘর। আবহার অন্যান্য উল্লেখযোগ্য ভবনগুলোর মধ্যে রয়েছে আবহা গ্রেট মসজিদ, আল-তাহি রেস্তোঁরা, আবহা প্রাসাদ হোটেল এবং সাদ হ্রদের পাশের ফানপার্ক। নতুন আবহা পাঁচতারকা হোটেল হ্রদে একটি সাম্প্রতিক নির্মাণ যা শহরটি থেকে দক্ষিণ-পশ্চিমে রয়েছে। সৌদির প্রধান দৈনিক আল ওয়াটনের প্রধান কার্যালয় এবং প্রধান মুদ্রণ ছাপাখানা আবহাতে অবস্থিত।
সংস্কৃতি
সৌদি সরকার অাবহাকে পর্যটন কেন্দ্র হিসেবে প্রচার করেছে। শহর এবং তার আশেপাশে দর্শকদের আকর্ষণ করার জন্য এটি গ্রীষ্মকালীন আবহা উৎসব, খেলাধুলার অনুষ্ঠান, প্রদর্শনী এবং সংগীত পরিবেশনা ইত্যাদি অনুষ্ঠানের আয়োজন করে থাকে। আবহাতে এমনই একটি পরিবেশনার সময় মঞ্চে শিল্পী তালাল মাদ্দাহ মারা যান।
ভূগোল ও জলবায়ু
আবহা সমুদ্রপৃষ্ঠ থেকে প্রায় ২,২৭০ মিটার (৭,৪৫০ ফুট) উচ্চতায় আসিরের দক্ষিণাঞ্চলে সৌদি আরবের সর্বোচ্চ চূড়া জাবল সাওদার নিকটে আল-হিজাজ পর্বতের পশ্চিম প্রান্তে অবস্থিত।
আবহার আবহাওয়া আধা-শুষ্ক এবং এটি শহরের উচ্চতা দ্বারা প্রভাবিত হয়। শহরের আবহাওয়া সাধারণত সারা বছর হালকা থাকে, "স্বল্প-রোদ" মৌসুমে লক্ষণীয়ভাবে শীতল হয়ে যায়। বছরে খুব কমই আবহায় তাপমাত্রা এর উপরে উঠতে দেখা যায়। শহরটিতে বার্ষিক গড় বৃষ্টিপাত  যার বেশিরভাগই ফেব্রুয়ারি ও এপ্রিলের মধ্যে হয়ে থাকে এবং জুলাই ও আগস্ট মাসে একটি সামান্য আর্দ্র মৌসুম থাকে।
১৯৮৩ সালের ২৫ আগস্টে সর্বোচ্চ রেকর্ডকৃত তাপমাত্রা ছিল এবং একই বছর ২৯ ডিসেম্বর সর্বনিম্ন রেকর্ডকৃত তাপমাত্রা ছিল ।
লিভিউ বই ফোরাম
thumb|ডব্লিউএমইউএ ইভেন্ট,লিভিউ বই ফোরাম লিভিউ বই ফোরাম (প্রাত্তন লিভিউ পাবলিশার্স ফোরাম) বইমেলা এবং আন্তর্জাতিক সাহিত্য উত্‍সব নিয়ে গঠিত। এটি ১৯৯৪ সাল থেকে প্রতি সেপ্টেম্বর মাসে লিভিউ শহরে অনুষ্ঠিত হয়। এনজিও “পাবলিশার্স’ ফোরাম ”এর সংগঠক। এটি ইউক্রেনের বৃহত্তম বই মেলা এবং পূর্ব ইউরোপের এই ধরনের বৃহত্তম ইভেন্টগুলির একটি। একে লিভিউের সর্বাধিক জনপ্রিয় ইভেন্টও বলা হয়ে থাকে। প্রধান প্রদর্শনীগুলি পটোকি প্রাসাদের নিকটে শিল্প প্রাসাদে অবস্থিত। ফোরামের কর্মসূচির মধ্যে রয়েছে সাহিত্য অনুষ্ঠান এবং প্রতিযোগিতা, প্রকাশনা সংস্থা ও লেখকদের উপস্থাপনা, লেখকদের সাথে বৈঠক, সাহিত্য পাঠ, অটোগ্রাফ অধিবেশন, আলোচনা, গোল টেবিল বৈঠক এবং অনুষ্ঠান। এটি ওয়ারশ, মস্কো, ফ্রাঙ্কফুর্ট, লাইপ্‌ৎসিশ, পিসা এবং ভিলনিয়াসের আন্তর্জাতিক বইমেলাগুলিতে সম্মিলিত প্রদর্শনীতে অংশ নিয়েছে।
বই ফোরাম
লিভিউ বই ফোরাম (Львівський книжковий форум) হল ইউক্রেনের বৃহত্তম বইমেলা।
লিভিউ বইয়ের ফোরামের মূলমন্ত্র: Amor librorum nos unit.
সেপ্টেম্বর ২০১০ এর ১৭তম লভিভ বইয়ের ফোরামে ৬০,০০০ এরও বেশি দর্শক ছিল।
৯০০টি প্রকাশনা ঘর এবং ৩০০জনেরও বেশি লেখক তাদের গ্রন্থ লিভিউ প্যালেস অফ কালচারে, কেন্দ্রের ইয়ার্ড এবং শহরতলিতে উপস্থাপন করেছেন।
ইতিহাস
১৯৯৪ – সালের সেপ্টেম্বরে ওলেকসন্দ্র কোভাল দ্বারা ফোরামটি প্রতিষ্ঠিত হয়েছিল। প্রথম ফোরামটিতে একটি বইমেলা এবং ২৫টি পেশাদার এবং সাহিত্য অনুষ্ঠানের একটি সিরিজ ছিল।
জারামানা
জারামানা ( جرمانا ), দক্ষিণ সিরিয়ার একটি শহর। প্রশাসনিকভাবে ঘৌতা সমভূমিতে রিফ দিমাশক গভর্নরেটের অংশ। এটি সিরিয়ার রাজধানী থেকে ৩ কিলোমিটার দক্ষিণ-পূর্বে অবস্থিত। এটি বৃহত্তর দামেস্ক মেট্রোপলিটন এলাকায় একটি আলোড়নপূর্ণ শহর। এতে বেশিরভাগ খ্রিস্টান এবং ড্রুজ জনসংখ্যা রয়েছে। এটি জরামানা ক্যাম্প সংলগ্ন, একটি ফিলিস্তিনি শরণার্থী শিবির ।
ইতিহাস
১৩ শতকের গোড়ার দিকে সিরিয়ার ভূগোলবিদ ইয়াকুত আল- হামাউই জারামানা পরিদর্শন করেছিলেন এবং উল্লেখ করেছিলেন যে এটি " দামাস্কাসের ঘৌতাহের একটি জেলা"।
জনসংখ্যা
শহরের কাছে একই নামের একটি ফিলিস্তিনি শরণার্থী শিবিরও রয়েছে। জারামানা হলো অস্থিতিশীল দেশ থেকে পালিয়ে আসা ইরাকি অ্যাসিরিয়ান খ্রিস্টান শরণার্থীদের জন্য একটি প্রিয় গন্তব্যস্থল। অক্টোবর ২০০৬ সালে, জারামানায় আসিরীয় সম্প্রদায় ইরাকের মসুল থেকে আসা একজন যাজককে পেয়েছিল। পুরোহিত আরকান হানা হাকিম দাবি করেছেন যে, জারামানা শহরেই এখন শুধু ২০০০ অ্যাসিরিয়ান ইরাকি উদ্বাস্তু রয়েছে।
হাথিয়াগোর বৌদ্ধ গুহাসমূহ
হাথিয়াগোর বৌদ্ধ গুহাসমূহ ভারতের রাজস্থান রাজ্যের পাগারিয়া গ্রামে অবস্থিত। স্থানীয়ভাবে হাথিয়াগোর কি পাহাড়ি নামে পরিচিত এক পাহাড়ে এই গুহাগুলি অবস্থিত। এখানে ৫ মিটার x ৫ মিটার x ৭ মিটার পরিমাপের পাঁচটি গুহা রয়েছে। গুহার নিকটে একটি স্তুপও রয়েছে।
মহিষাসুর (হিন্দু পুরাণ)
মহিষাসুর (महिषासुर) হিন্দু পুরাণে বর্ণিত একটি চরিত্র। মহিষাসুর ছিলেন রম্ভার পুত্র এবং ব্রহ্মর্ষি কশ্যপের প্রপৌত্র। বিভিন্ন প্রাচীন হিন্দু কাহিনীতে মহিষাসুরকে অপদেবতা হিসাবে বর্ণনা করা হয়েছে।
কিংবদন্তি
বিভিন্ন পুরাণ অনুযায়ী, রম্ভ নামক অসুর মহাদেবকে কঠোর তপস্যায় প্রীত করে তাঁর কাছে ত্রিলোকবিজয়ী পুত্রলাভের বর প্রার্থনা করলে আশুতোষ মহাদেব তাঁকে সেই বর প্রদান করেন। রম্ভ পুত্রপ্রাপ্তির বরলাভ করে অসুররাজ্যে ফেরার সময় "ত্রিহায়ণীঞ্চিত্রবর্ণাং সুন্দরীমৃতুশালিনীম্" এক মহিষীকে দেখে কামার্ত হন। কামার্ত রম্ভ ওই মহিষীকে হরণ করে বনের মধ্যে তাঁর সাথে সঙ্গমে লিপ্ত হন। মৈথুনের পরে ওই মহিষীকে বিবাহ করে রম্ভাসুর। বিবাহের পর পুনরায় তাঁরা মৈথুনে আবদ্ধ হলে অপর এক মহিষ অতর্কিতে আক্রমণ করে মিলনরত রম্ভকে বধ করেন। তাঁর মৃত্যুর পর যক্ষরা তার মরদেহ চিতায় স্থাপন করে। তার স্ত্রী শোকাহত মহিষী সহমরণের উদ্দেশ্যে চিতায় আরোহণ করেন। চিতায় অগ্নিসংযোগ করলে চিৎকার করে ওঠেন মহিষী । তখন তাঁর গর্ভ থেকে নিষ্ক্রান্ত হয় তার মহিষী ও রম্ভের মিলনজাত সন্তান, অর্ধ মহিষ অর্ধ মানব মহিষাসুর। তখন রম্ভও পুত্রস্নেহবশতঃ চিতা থেকে পুনরায় উত্থিত হন। নবোত্থিত রম্ভের নাম হয় রক্তবীজ শিব বরপ্রভাবে মিলনকালেই গর্ভসঞ্চার হয়েছিল মহিষীর। তাঁর পশুরূপের সাথে মিলনের ফলে জ্বলন্ত চিতা থেকে জন্মায় অর্ধ মহিষ অর্ধ মানবরূপী মহিষাসুর।  শিববরে জাত মহিষাসুর অতীব দুর্দান্ত হয়ে উঠে দেবতাদের বিতাড়িত করে স্বর্গরাজ্য অধিকার করেন। রাজ্যচ্যূত দেবগণ মহেশ্বর ও নারায়ণের কাছে গিয়ে তাঁদের দুঃখের কাহিনী নিবেদন করেন। হরিহরের নিদারুণ ক্রোধাগ্নি তাঁদের দেহ থেকে নির্গত হয়ে এক বহ্নিচক্রের নির্মাণ করে। এর সঙ্গে যোগ হয় ব্রহ্মা ও অপরাপর দেবতাদের ক্রোধরশ্মি। মহামায়া আদ্যাশক্তি দেবতাদের এই সমষ্টিভূত তেজঃপুঞ্জ হতেই কাত্যায়নদুহিতা কাত্যায়নী রূপে আবির্ভূতা হন। দেবী চণ্ডিকা যুদ্ধে এই অসুরকে বধ করেন।
কালিকা পুরাণে এ কাহিনীকেই ভিন্ন আঙ্গিকে একটু বিস্তৃতভাবে বলা হয়েছে - তিন কল্পে যথাক্রমে অষ্টাদশভুজা অঞ্জনপ্রভা উগ্রচণ্ডা, ষোড়শভুজা অতসীপুষ্পবর্ণা ভদ্রকালী ও তপ্তকাঞ্চনবর্ণা দশভুজা দুর্গা মূর্তিতে মহামায়া মহিষাসুরকে বধ করেন। তৃতীয় কল্পে মহিষাসুর ভদ্রকালীর কাছে অসুরপ্রবৃত্তি থেকে মুক্ত হয়ে যজ্ঞভাগের অধিকারের বর প্রার্থনা করেন। উত্তরে দেবী অসুরত্বমোচনের বরপ্রদান করলেও যজ্ঞভাগ দিতে অস্বীকৃত হন, কিন্তু বলেন যে তাঁর পদলগ্ন হয়ে মহিষাসুর ত্রিলোকপূজ্য হবেন, তিনটি কল্পের প্রতিটিতে যে যে রূপে তিনি মহিষাসুরকে বধ করেছেন/করবেন অর্থাৎ উগ্রচণ্ডা, ভদ্রকালী ও দুর্গা রূপে মহামায়ার পদলগ্ন ও সাযুজ্যপ্রাপ্ত হয়ে দেব-গন্ধর্ব-মানব-দানব সকলের পূজা পাবেন।
শিল্প
মহিষাসুর বধ দুর্গা একটি বিশিষ্ট থিম যা ভারত জুড়ে বিভিন্ন গুহা ও মন্দিরে ভাস্কর্য করা হয়েছিল। কিছু বিশিষ্ট উপস্থাপনা মহাবালিপুরমের মহিষাসুরমর্দিনী গুহা, ইলোরা গুহা, রানি কি ভাভের প্রবেশদ্বারে হালেবিডুর হৈসলেশ্বর মন্দির এবং ভারত জুড়ে আরও অনেক মন্দিরে দেখা যায়। বিহার, পশ্চিমবঙ্গ, ঝাড়খণ্ড, ওড়িশা এবং অন্যান্য পূর্ব রাজ্যে দুর্গাপূজার সময় দুর্গার পূজা প্যান্ডেলে উপস্থাপন করা হয়, যা দুর্গা মহিষাসুরকে বধের চিত্রিত করে। মহিষাসুরের কিংবদন্তি চলচ্চিত্র, নাটক এবং নৃত্যনাট্যের অনুপ্রেরণাও হয়েছে।
মহীশূরের ব্যুৎপত্তি
জনপ্রিয় কিংবদন্তি হল মহীশুর (মহিশুরু) এর নাম হয়েছে মহিষাসুরমর্দিনী থেকে, যা দেবী দুর্গার প্রকাশ । মহিষের রাক্ষস মহিষাসুর, আঞ্চলিক ঐতিহ্য বলে, স্থানীয় জনগণকে আতঙ্কিত করেছিল। এটা বিশ্বাস করা হয় যে দেবী দুর্গা (চামুন্ডেশ্বরী) চামুন্ডি পাহাড়ের চূড়ায় মহিষাসুরকে হত্যা করেছিলেন । স্থানটি মাইসুরুর চামুন্ডেশ্বরী মন্দির হিসাবে নির্মিত হয়েছিল, একটি অনুষ্ঠান যা বার্ষিক নবরাত্রি এবং মাইসুরু দশরাতে উদযাপিত হয় । ভারতে ব্রিটিশ যুগে "মহিশুরু" এর নাম পরিবর্তন করে "মহীশূর" এবং পরে কন্নড়ীকরণ " মইসুর " করা হয়।
শহরের অভিভাবক দেবতা চামুণ্ডেশ্বরীর মন্দিরে শহরের দিকে মুখ করে পাহাড়ে মহিষাসুরের একটি বিশাল মূর্তি রয়েছে। নথিভুক্ত ইতিহাসে মহীশূরের প্রথম উল্লেখ পাওয়া যেতে পারে ২৪৫ খ্রিস্টপূর্বাব্দে, অর্থাৎ অশোকের সময়কালে যখন তৃতীয় বৌদ্ধ সমাবর্তনের সমাপ্তিতে মহিষা মন্ডালের কাছে একটি দল পাঠানো হয়েছিল।
রাজা কংসনারায়ণের মন্দির
রাজা কংস নারায়ণের মন্দির বাংলাদেশের উত্তরাঞ্চলের রাজশাহী জেলার তাহেরপুরে অবস্থিত একটি প্রাচীন মন্দির। রাজা কংসনারায়ণ রায় বাহাদুর ১৪৮০ খ্রিষ্টাব্দে (৮৮৭ বঙ্গাব্দ) এ মন্দিরটি প্রতিষ্ঠা করেন। কথিত আছে মন্দিরটি অসুরের অশুভ প্রভাব থেকে মুক্তির লক্ষে মন্দিরটি প্রতিষ্ঠা করা হয়েছিল এবং এর পর থেকে এ উপমহাদেশে সার্বজনীন শারদীয় দুর্গাউৎসবের শুরু। জনশ্রুতি আছে যে, ভারতীয় উপমহাদেশ এর প্রথম দুর্গা পূজা উৎসব উদ্‌যাপন এখান থেকেই শুরু হয় (কিন্তু তার পূর্বেও প্রভু রামচন্দ্র অকালবোধন শুরু করেন)। এবং উপমহাদেশের হিন্দু ধর্মাবলম্বীদের মাঝে ছড়িয়ে পরে। তাহেরপুর বারনই নদীর তীরে অবস্থিত। রাজশাহী শহর থেকে বাস ও স্থানীয় যানবাহন যোগে তাহেরপুর যাওয়ার সু-ব্যবস্থা আছে।  রাজশাহী শহর থেকে ৪৮ কিলোমিটার পুর্ব-উওরে রয়েছে।
ত্রেতাযুগে স্বয়ং ভগবান রামচন্দ্র রাবণ বধের জন্য অকালে এই পূজা করেছিলেন। আর কলিযুগে রাজা কংস নারায়ণ আধুনিক পদ্ধতিতে উৎসবের ঘনঘটায় এই পূজার আয়োজন করেন। মহাযজ্ঞের মাত্রা ছাড়িয়ে তা আজ সর্বজনীন হয়ে উঠেছে। আজও চলছে সেই ধারা।
বাংলা মোগলদের অনেকটা নিয়ন্ত্রণে এলে সম্রাট আকবর রাজা কংস নারায়ণকে সুবেবাংলার দেওয়ান নিযুক্ত করেন। কিন্তু যথেষ্ট বয়স হওয়ায় তিনি দেওয়ানের দায়িত্ব ছেড়ে দিয়ে তাহেরপুরে ফিরে ধর্মীয় ও সামাজিক কাজে আত্মনিয়োগ করেন।
সমসাময়িক বাংলার হিন্দু সমাজে তিনি চিরভাস্বর হয়ে থাকার মানসে এক মহাযজ্ঞ সাধন করতে আগ্রহী হলেন। এই লক্ষ্যে তার পরগণার সব শাস্ত্রজ্ঞ ব্রাহ্মণ পণ্ডিতদের দরবারে আহ্বান করে তাদের মত চাইলেন।
তার মনোবাসনার কথা শুনে পণ্ডিত রমেশ শাস্ত্রী বললেন, ‘বিশ্বজিৎ, রাজসুয়, অশ্বমেধ ও গোমেধ—এই চারটি মহাযজ্ঞ নামে কথিত। প্রথম দুটি কেবল সার্বভৌম সম্রাটেরা করতে পারেন আর পরের দুটি কলিতে নিষিদ্ধ। তোমার পক্ষে দুর্গোৎসব ভিন্ন অন্য কোনো মহাযজ্ঞ উপযুক্ত নাই। এই যজ্ঞ সকল যুগে সকল জাতীয় লোকেই করতে পারে এবং এক যজ্ঞেই সব যজ্ঞের ফল লাভ হয়।’ সমাগত সব পণ্ডিত রমেশ শান্ত্রীর এই মতে সমর্থন দিলেন।
ষোড়শ শতাব্দীর শেষ ভাগে রাজা কংস নারায়ণ সাড়ে আট লাখ টাকা ব্যয়ে আধুনিক শারদীয় দুর্গোৎসবের প্রবর্তন করলেন। উৎসবটি হয়েছিল বারনই নদের পূর্ব তীরে রামরামা গ্রামের দুর্গামন্দিরে। আজও বাঙালির সর্বজনীন দুর্গোৎসবে সেই পদ্ধতিই অনুসৃত হচ্ছে।
তবে কংস নারায়ণের পরবর্তী চতুর্থ পুরুষ লক্ষ্মী নারায়ণের সময় সম্রাট আওরঙ্গজেবের ছোট ভাই বাংলার সুবেদার শাহ সুজা বারনই নদের পূর্ব তীরে অবস্থিত রাজা কংসের প্রাসাদ ধ্বংস করে দিয়ে যান।
পরে অবশ্য লক্ষ্মী নারায়ণ আওরঙ্গজেবের অনুকম্পায় নদীর পশ্চিম তীরে একটি পরগনা লাভ করেন। সেখানেই রাজবাড়ি নির্মাণ করে রাজত্ব করেন। ১৮৬২ সালে রাজা বীরেশ্বর রায়ের স্ত্রী রানী জয় সুন্দরী রাজবাড়ির সঙ্গে একটি দুর্গামন্দির নির্মাণ করেন। মন্দিরের নামফলকটি বর্তমানে রাজশাহীতে বরেন্দ্র গবেষণা জাদুঘরে সংরক্ষিত রয়েছে।
রাজবংশের শেষ রাজা ছিলেন শিবশেখরেশ্বর। তার বাবা শশী শেখরেশ্বরের সময় থেকে রাজারা কলকাতায় গিয়ে থাকতেন। শুধু পূজার সময় আসতেন। ১৯২৭ সালে শেষবারের মতো তিনি তাহেরপুরে এসেছিলেন। এরপর তিনি মারা গেছেন বলে ধারণা করা হয়।
টেনেসি
টেনেসী মার্কিন যুক্তরাষ্ট্রের একটি অঙ্গরাজ্য। ১৭৯৬ সালে যুক্তরাষ্ট্রের ১৬তম অঙ্গরাজ্য হিসেবে টেনেসি অন্তর্ভুক্ত হয়। আনুষ্ঠানিকভাবে টেনেসি রাজ্য, যুক্তরাষ্ট্রের  দক্ষিণ-পূর্ব অঞ্চলের একটি ল্যান্ডলকড রাজ্য ।এলাকা অনুসারে টেনেসি  যুক্তরাষ্ট্রের ৩৬ তম বৃহত্তম এবং ৫০ টি রাজ্যের মধ্যে ১৫ তম জনবহুল রাজ্য। এর উত্তরে কেনটাকি, উত্তর-পূর্বে ভার্জিনিয়া, পূর্বে উত্তর ক্যারোলিনা, দক্ষিণে জর্জিয়া, আলাবামা এবং মিসিসিপি, দক্ষিণ-পশ্চিমে আরকানসাস এবং উত্তর-পশ্চিমে মিসৌরি রাজ্য অবস্থিত। টেনেসি ভৌগলিক, সাংস্কৃতিকভাবে এবং আইনগতভাবে পূর্ব, মধ্য এবং পশ্চিম টেনেসির তিনটি গ্র্যান্ড ডিভিশনে বিভক্ত। ন্যাশভিল হল রাজ্যের রাজধানী এবং বৃহত্তম শহর, এবং এটির বৃহত্তম মেট্রোপলিটন এলাকা । অন্যান্য প্রধান শহরগুলির মধ্যে রয়েছে মেমফিস, নক্সভিল, চ্যাটানুগা এবং ক্লার্কসভিল। ২০২০ সালের  মার্কিন যুক্তরাষ্ট্রের আদমশুমারি অনুসারে টেনেসির জনসংখ্যা প্রায় ৬.৯ মিলিয়ন।
টেনেসি ওয়াটাউগা অ্যাসোসিয়েশনের মূলে রয়েছে, একটি ১৭৭২ সালের সীমান্ত চুক্তি যা সাধারণত অ্যাপালাচিয়ান পর্বতমালার পশ্চিমে প্রথম সাংবিধানিক সরকার হিসাবে বিবেচিত হয়। এর নাম "তানাসি" থেকে এসেছে, যা রাজ্যের পূর্ব অংশের একটি চেরোকি শহর যা প্রথম ইউরোপীয় আমেরিকান বসতি স্থাপনের আগে বিদ্যমান ছিল।১৭৯৬ সালের ১লা জুন ইউনিয়নে যুক্ত হওয়ার আগে ১৬ তম রাজ্য হিসাবে  টেনেসি প্রাথমিকভাবে উত্তর ক্যারোলিনার অংশ ছিল, এবং পরে দক্ষিণ-পশ্চিম অঞ্চল ছিল, । সামরিক বাহিনীর একটি শক্তিশালী ঐতিহ্যের কারণে এটি ইতিহাসের প্রথম দিকে "দ্য ভলান্টিয়ার স্টেট" ডাকনাম অর্জন করে। আমেরিকান গৃহযুদ্ধের আগ পর্যন্ত একটি দাস রাষ্ট্র হিসাবে  টেনেসি রাজনৈতিকভাবে বিভক্ত ছিল, এর পশ্চিম এবং মধ্য অংশগুলি কনফেডারেসিকে সমর্থন করে এবং পূর্বাঞ্চলীয় অঞ্চলে ইউনিয়নপন্থী মনোভাব পোষণ করে। ফলস্বরূপ, টেনেসি ছিল বিচ্ছিন্ন হওয়া সর্বশেষ রাজ্য এবং যুদ্ধের পরে প্রথম পুনরায় ইউনিয়নে প্রবেশ করে।
২০ শতকের সময়, টেনেসি একটি প্রধানত কৃষিভিত্তিক সমাজ থেকে আরও বৈচিত্র্যময় অর্থনীতিতে রূপান্তরিত হয়। এটি টেনেসি ভ্যালি অথরিটি (টিভিএ) এবং ওক রিজ শহরে ব্যাপক ফেডারেল বিনিয়োগ দ্বারা আংশিকভাবে সহায়তা করেছিল, যা দ্বিতীয় বিশ্বযুদ্ধের সময় বিশ্বের প্রথম পারমাণবিক বোমা নির্মাণের জন্য ম্যানহাটন প্রকল্পের ইউরেনিয়াম সমৃদ্ধকরণ সুবিধার জন্য প্রতিষ্ঠিত হয়েছিল। যুদ্ধের পরে, ওক রিজ ন্যাশনাল ল্যাবরেটরি বৈজ্ঞানিক গবেষণার একটি মূল কেন্দ্র হয়ে ওঠে। ২০১৬ সালে, মূলত ওক রিজ, ভ্যান্ডারবিল্ট ইউনিভার্সিটি এবং ইউনিভার্সিটি অফ টেনেসি তার আবিষ্কারে ভূমিকা পালনের স্বীকৃতিস্বরূপ রাজ্যের জন্য টেনেসিন নামকরণ করা হয়েছিল, । কান্ট্রি, ব্লুজ, রক অ্যান্ড রোল, সোল এবং গসপেল সহ জনপ্রিয় সঙ্গীতের অনেক রূপের বিকাশেও টেনেসি একটি প্রধান ভূমিকা পালন করেছে।
টেনেসির বিভিন্ন ভূখণ্ড এবং ভূমিরূপ রয়েছে এবং পূর্ব থেকে পশ্চিমে, অ্যাপালাচিয়া, আপল্যান্ড দক্ষিণ এবং গভীর দক্ষিণের বৈশিষ্ট্যযুক্ত সাংস্কৃতিক বৈশিষ্ট্যের মিশ্রণ রয়েছে। পূর্ব সীমান্ত বরাবর ব্লু রিজ পর্বতমালা পূর্ব উত্তর আমেরিকার সর্বোচ্চ উচ্চতায় পৌঁছায় এবং কাম্বারল্যান্ড মালভূমিতে অনেকগুলি মনোরম উপত্যকা এবং জলপ্রপাত রয়েছে। রাজ্যের কেন্দ্রীয় অংশ গুহাবিশিষ্ট বেডরক এবং অনিয়মিত ঘূর্ণায়মান পাহাড় দ্বারা চিহ্নিত, এবং সমতল, উর্বর সমভূমি পশ্চিম টেনেসিকে সংজ্ঞায়িত করে। রাজ্যটি দুইবার টেনেসি নদী দ্বারা বিভক্ত এবং মিসিসিপি নদী তার পশ্চিম সীমান্ত তৈরি করে। এর অর্থনীতি স্বাস্থ্যসেবা, সঙ্গীত, অর্থ, স্বয়ংচালিত, রাসায়নিক, ইলেকট্রনিক্স, এবং পর্যটন খাত দ্বারা প্রাধান্য পায় এবং গবাদি পশু, সয়াবিন, ভুট্টা, মুরগি এবং তুলা এর প্রাথমিক কৃষি পণ্য। দ্য গ্রেট স্মোকি মাউন্টেন ন্যাশনাল পার্ক দেশের সবচেয়ে বেশি পরিদর্শন করা জাতীয় উদ্যান যা পূর্ব টেনেসিতে অবস্থিত।
ব্যুৎপত্তি
টেনেসি এর নামটি সবচেয়ে সরাসরি তানাসির চেরোকি শহর (বা "তানাসে", সিলেবরি: ᏔᎾᏏ) থেকে এসেছে যা বর্তমানে মনরো কাউন্টি- টেনেসির, তানাসি নদীর উপর, যা এখন লিটল টেনেসি নদী নামে পরিচিত। এই শহরটি ১৭২৫ সালের প্রথম দিকে ব্রিটিশ মানচিত্রে আবির্ভূত হয়েছিল। ১৫৬৭ সালে, স্প্যানিশ অভিযাত্রী ক্যাপ্টেন জুয়ান পারডো এবং তার দল আধুনিক দক্ষিণ ক্যারোলিনা থেকে অভ্যন্তরীণ ভ্রমণ করার সময় এই এলাকায় "তানাস্কি" নামে একটি আদি আমেরিকান গ্রামের মুখোমুখি হয়েছিল; তবে, এটি তানাসির মতো একই বসতি ছিল কিনা তা অজানা। আধুনিক বানান, টেনেসি এর জন্য  দক্ষিণ ক্যারোলিনার গভর্নর জেমস গ্লেনকে দায়ী করা হয়, যিনি ১৭৫০ এর দশকে তার সরকারী চিঠিপত্রে এই বানানটি ব্যবহার করেছিলেন। ১৭৮৮ সালে, উত্তর ক্যারোলিনা "টেনেসি কাউন্টি" তৈরি করে এবং ১৭৯৬ সালে, একটি সাংবিধানিক সম্মেলন, দক্ষিণ-পশ্চিম অঞ্চলের বাইরে নতুন রাজ্যের আয়োজন করে, রাজ্যের নাম হিসাবে "টেনেসি" গৃহীত হয়।
প্রাক-ইউরোপীয় যুগ
টেনেসির প্রথম বাসিন্দারা ছিলেন প্যালিও-ইন্ডিয়ান যারা প্রায় ১২,০০০ বছর আগে শেষ হিমবাহের সময়কালের শেষে এসেছিলেন। প্রত্নতাত্ত্বিক খননগুলি ইঙ্গিত দেয় যে নিম্ন টেনেসি উপত্যকা বরফ যুগের শিকারী-সংগ্রাহকদের দ্বারা ব্যাপকভাবে জনবহুল ছিল এবং মধ্য টেনেসি মাস্টোডনের মতো খেলার প্রাণীদের দ্বারা সমৃদ্ধ ছিল বলে বিশ্বাস করা হয়। ইউরোপীয় যোগাযোগের আগে এই অঞ্চলে বসবাসকারী সাংস্কৃতিক গোষ্ঠীর নাম অজানা, কিন্তু প্রত্নতাত্ত্বিকরা বেশ কয়েকটি স্বতন্ত্র সাংস্কৃতিক পর্বের নাম দিয়েছেন, যার মধ্যে রয়েছে প্রত্নতাত্ত্বিক (৮০০০-১০০০ BC), উডল্যান্ড (১০০০ BC-১০০০ AD), এবং মিসিসিপিয়ান (১০০০-১৬০০ AD) সময়কাল। প্রত্নতাত্ত্বিক জনগণ প্রথম গৃহপালিত কুকুর, এবং গাছপালা যেমন স্কোয়াশ, ভুট্টা, লাউ এবং সূর্যমুখী প্রথম উডল্যান্ডের সময়কালে টেনেসিতে জন্মায়। উডল্যান্ডের পরবর্তী প্রজন্মের লোকেরা প্রথম ঢিবি তৈরি করেছিল। মিসিসিপিয়ান যুগে দ্রুত সভ্যতার বিকাশ ঘটেছিল, যখন আদিবাসীরা সংগঠিত প্রধান রাজ্য গড়ে তুলেছিল এবং রাজ্য জুড়ে অসংখ্য আনুষ্ঠানিক কাঠামো তৈরি করেছিল। ১৬ শতকে এই অঞ্চলে অন্বেষণকারী স্প্যানিশ বিজয়ীরা মুসকোজি ক্রিক, ইউচি এবং শাওনি সহ কিছু মিসিসিপিয়ান জনগণের মুখোমুখি হয়েছিল। ১৮ শতকের গোড়ার দিকে, টেনেসির বেশিরভাগ নেটিভ অদৃশ্য হয়ে গিয়েছিল, সম্ভবত স্প্যানিয়ার্ডদের দ্বারা প্রবর্তিত রোগ দ্বারা নিশ্চিহ্ন হয়ে গিয়েছিল। চেরোকি ১৭ শতকের শেষের দিকে ভার্জিনিয়া থেকে এখন পূর্ব টেনেসিতে স্থানান্তরিত হতে শুরু করে, সম্ভবত উত্তরে ইউরোপীয় বসতি এবং রোগের বিস্তার থেকে বাঁচতে। তারা ১৮ শতকের গোড়ার দিকে ক্রিক, ইউচি এবং শাওনিকে রাজ্য থেকে বের করে দেয়। চিকসাও পশ্চিম টেনেসির মধ্যেই সীমাবদ্ধ ছিল এবং রাজ্যের মধ্যভাগে কিছু নেটিভ আমেরিকান ছিল, যদিও চেরোকি এবং শাওনি উভয়েই এই অঞ্চলটিকে তাদের শিকারের জায়গা বলে দাবি করেছিল। টেনেসির চেরোকি জনগণ ইউরোপীয় বসতি স্থাপনকারীরা ওভারহিল চেরোকি নামে পরিচিত ছিল কারণ তারা ব্লু রিজ পর্বতমালার পশ্চিমে বসবাস করত। ১৮ শতকের গোড়ার দিকে পূর্ব টেনেসিতে নদীর তীরে ওভারহিল বসতি গড়ে ওঠে।
অন্বেষণ এবং উপনিবেশ
১৫৪০-১৫৪১ সালে স্প্যানিশ অভিযাত্রী হার্নান্দো দে সোটো, ১৫৫৯ সালে ত্রিস্তান ডি লুনা এবং ১৫৬৬-১৫৬৭  সালে জুয়ান পারডোর নেতৃত্বে টেনেসিতে প্রথম রেকর্ড করা ইউরোপীয় অভিযানগুলি। ১৬৭৩ সালে, ইংরেজ পশম ব্যবসায়ী আব্রাহাম উড ভার্জিনিয়া কলোনি থেকে আধুনিক দিনের উত্তর-পূর্ব টেনেসির ওভারহিল চেরোকি অঞ্চলে একটি অভিযান পাঠান। একই বছর, মিশনারি জ্যাক মার্কুয়েট এবং লুই জোলিয়েটের নেতৃত্বে একটি ফরাসি অভিযান মিসিসিপি নদী অন্বেষণ করে এবং মিসিসিপি উপত্যকার মানচিত্র তৈরিকারী প্রথম ইউরোপীয় হয়ে ওঠে। ১৬৮২ সালে, রেনে-রবার্ট ক্যাভেলিয়ারের নেতৃত্বে একটি অভিযান সিউর দে লা স্যালে পশ্চিম টেনেসির চিকাসও ব্লাফের উপর ফোর্ট প্রুধোমে নির্মাণ করেন। ১৭ শতকের শেষের দিকে, ফরাসি ব্যবসায়ীরা কাম্বারল্যান্ড নদী উপত্যকা অন্বেষণ করতে শুরু করে এবং ১৭৭৪ সালে, চার্লস চার্লেভিলের নির্দেশে, কাম্বারল্যান্ড নদীর কাছে ন্যাশভিলের বর্তমান অবস্থানে ফ্রেঞ্চ লিক, একটি পশম ব্যবসার বসতি স্থাপন করে। ১৭৩৯ সালে, ফরাসিরা মেমফিসের বর্তমান অবস্থানে মিসিসিপি নদীর উপর জিন-ব্যাপটিস্ট লে ময়নে দে বিয়েনভিলের অধীনে ফোর্ট অ্যাসাম্পশন নির্মাণ করে, যেটিকে তারা ১৭৩৯ সালের চিকসাউ যুদ্ধের প্রচারাভিযানের সময় চিকসাওয়ের বিরুদ্ধে একটি ঘাঁটি হিসাবে ব্যবহার করেছিল।
বসতি স্থাপনকারীদের মধ্যে রাজ্যের প্রতি সমর্থন বৃদ্ধি পাওয়ায়, গভর্নর ব্লান্ট নির্বাচনের আহ্বান জানান, যা ১৭৯৩ সালের ডিসেম্বরে অনুষ্ঠিত হয়। ১৩-সদস্যের আঞ্চলিক হাউস অফ রিপ্রেজেন্টেটিভস প্রথমবার নক্সভিলে ২৪ ফেব্রুয়ারি, ১৭৯৪ তারিখে, আইনসভার উচ্চকক্ষ, কাউন্সিলের জন্য দশজন সদস্যকে নির্বাচন করার জন্য আহ্বান করেছিল। পূর্ণাঙ্গ আইনসভা ২৫ আগস্ট, ১৭৯৪ তারিখে আহ্বান করা হয়। ১৭৯৫ সালের জুন মাসে, আইনসভা এই ভূখণ্ডে একটি আদমশুমারি পরিচালনা করে, যেখানে ৭৭,২৬৩ জন জনসংখ্যা রেকর্ড করা হয়েছিল, যার মধ্যে ১০,৬১৩ জন ক্রীতদাস ছিলএবং একটি জরিপ দেখায় যে ৬,৫০৪ জন রাষ্ট্রত্বের পক্ষে এবং ২,৫৬২ জন এর  বিরোধিতা করে। একটি সাংবিধানিক সম্মেলনের জন্য  ১৭৯৫ সালের ডিসেম্বরে নির্বাচন অনুষ্ঠিত হয় এবং প্রতিনিধিরা ১৭ জানুয়ারী, ১৭৯৬ তারিখে নক্সভিলে একটি রাষ্ট্রীয় সংবিধানের খসড়া তৈরি শুরু করে। এই সম্মেলনের সময়, টেনেসি নামটি নতুন রাজ্যের জন্য বেছে নেওয়া হয়েছিল। সংবিধানটি ৬ ফেব্রুয়ারিতে সম্পন্ন হয়েছিল, যা রাজ্যের নতুন আইনসভা, টেনেসি সাধারণ পরিষদের জন্য নির্বাচনের অনুমোদন দেয়। ২৮ মার্চ, ১৭৯৬ তারিখে আইনসভা আহ্বান করা হয় এবং পরের দিন, জন সেভিয়ারকে রাজ্যের প্রথম গভর্নর হিসেবে ঘোষণা করা হয়। টেনেসি ,১ জুন, ১৭৯৬-এ ইউনিয়নের ১৬ তম রাজ্য হিসাবে এবং প্রথম ফেডারেল অঞ্চল থেকে সৃষ্ট হিসাবে অন্তর্ভুক্ত হয়েছিল।
রাজ্যত্ব এবং অ্যান্টিবেলাম যুগ
বসতি স্থাপনকারীদের মধ্যে রাজ্যের প্রতি সমর্থন বৃদ্ধি পাওয়ায়, গভর্নর ব্লান্ট নির্বাচনের আহ্বান জানান, যা ১৭৯৩ সালের ডিসেম্বরে অনুষ্ঠিত হয়। ১৩-সদস্যের আঞ্চলিক হাউস অফ রিপ্রেজেন্টেটিভস প্রথম ২৪ ফেব্রুয়ারি, ১৭৯৪  তারিখে নক্সভিলে, আইনসভার উচ্চকক্ষ, কাউন্সিলের জন্য দশজন সদস্যকে নির্বাচন করার জন্য আহ্বান করে। পূর্ণাঙ্গ আইনসভা ২৫ আগস্ট,১৭৯৪  তারিখে আহ্বান করা হয়। ১৭৯৫  সালের জুন মাসে, আইনসভা ভূখণ্ডের একটি আদমশুমারি পরিচালনা করে, যেখানে ৭৭,২৬৩ জন  জনসংখ্যা গনণা করা হয়েছিল, যার মধ্যে ১০,৬১৩ জন ক্রীতদাস রয়েছে এবং একটি জরিপ দেখায় যে  ৬,৫০৪ জন রাষ্ট্রত্বের পক্ষে এবং ২৫৬২ জন  এর বিরোধিতা করে। ১৭৯৫ সালের ডিসেম্বরে  একটি সাংবিধানিক সম্মেলনের জন্য নির্বাচন  অনুষ্ঠিত হয় এবং প্রতিনিধিরা ১৭ই জানুয়ারী, ১৭৯৬  তারিখে নক্সভিলে একটি রাষ্ট্রীয় সংবিধানের খসড়া তৈরি শুরু করে। এই সম্মেলনের সময়, টেনেসি নামটি নতুন রাজ্যের জন্য বেছে নেওয়া হয়েছিল। সংবিধানটি ৬ ফেব্রুয়ারিতে সম্পন্ন হয়, যা রাজ্যের নতুন আইনসভা, টেনেসি সাধারণ পরিষদের জন্য নির্বাচনের অনুমোদন দেয়। ২৮ মার্চ, ১৭৯৬ তারিখে আইনসভা আহ্বান করা হয় এবং পরের দিন, জন সেভিয়ারকে রাজ্যের প্রথম গভর্নর হিসেবে ঘোষণা করা হয়। টেনেসি ১ জুন, ১৭৯৬ -এ ইউনিয়নে ১৬ তম রাজ্য হিসাবে এবং প্রথম ফেডারেল অঞ্চল থেকে সৃষ্ট হিসাবে  স্বীকৃত হয়েছিল।
১৮১২ সালের যুদ্ধের সময় টেনেসি ডাকনাম "দ্য ভলান্টিয়ার স্টেট" অর্জন করেছিল, যখন ৩৫০০ জন টেনেসির অধিবাসিরা যুদ্ধের প্রচেষ্টার জন্য সাধারণ পরিষদের দ্বারা একটি নিয়োগের আহ্বানের উত্তর দিয়েছিল। এই সৈন্যরা, অ্যান্ড্রু জ্যাকসনের কমান্ডের অধীনে, ১৮১৫ সালে নিউ অরলিন্সের যুদ্ধে এবং  যুদ্ধের শেষ প্রধান যুদ্ধে আমেরিকান বিজয়ে প্রধান ভূমিকা পালন করেছিল। ১৮৩৫-৩৬ সালের টেক্সাস বিপ্লবে বেশ কিছু টেনিসিয়ান অংশ নিয়েছিল, যার মধ্যে গভর্নর স্যাম হিউস্টন এবং কংগ্রেসম্যান এবং ফ্রন্টিয়ারসম্যান ডেভি ক্রকেট ছিল, যিনি আলামোর যুদ্ধে নিহত হন। মেক্সিকান-আমেরিকান যুদ্ধের সময় রাষ্ট্রের ডাকনাম শক্ত হয়ে যায় যখন টেনেসির প্রেসিডেন্ট জেমস কে. পোল্ক রাজ্য থেকে ২,৮০০ সৈন্যের জন্য একটি কল জারি করেন এবং এতে  ত্রিশ হাজারের ও বেশি স্বেচ্ছাসেবক ছিলেন।
১৭৯০ এবং ১৮২০ -এর মধ্যে, চেরোকিদের সাথে অতিরিক্ত জমি লেনদেনের আলোচনা হয়েছিল, যারা মার্কিন সংবিধানের আদলে একটি জাতীয় সরকার প্রতিষ্ঠা করেছিল। ১৮১৮ সালে, জ্যাকসন এবং কেনটাকির গভর্নর আইজ্যাক শেলবি মিসিসিপি এবং টেনেসি নদীর মধ্যবর্তী জমি মার্কিন যুক্তরাষ্ট্রের কাছে বিক্রি করার জন্য চিকাসওয়ের সাথে একটি চুক্তিতে পৌঁছেছিলেন, যার মধ্যে সমস্ত পশ্চিম টেনেসি অন্তর্ভুক্ত ছিল এবং এটি "জ্যাকসন ক্রয়" নামে পরিচিত হয়েছিল। ১৮৩২ সালে চেরোকি তাদের রাজধানী জর্জিয়া থেকে দক্ষিণ-পূর্ব টেনেসির রেড ক্লে কাউন্সিল গ্রাউন্ডে স্থানান্তরিত করে, নতুন আইনের কারণে তাদের পূর্বের রাজধানী নিউ ইকোটা রাখতে  বাধ্য করা হয়েছিল। ১৮৩৮  এবং ১৮৩৯ সালে, মার্কিন সৈন্যরা দক্ষিণ-পূর্ব টেনেসিতে হাজার হাজার চেরোকি এবং তাদের কালো দাসদের তাদের বাড়ি থেকে জোরপূর্বক সরিয়ে দেয় এবং তাদের আধুনিক ওকলাহোমায়  অঞ্চলে যাত্রা করতে বাধ্য করে। এই ঘটনাটি কান্নার পথ হিসাবে পরিচিত, এবং আনুমানিক ৪০০০  জন  এ পথে মারা গিয়েছিল।